
Assisted Reflective Conclusions (ARC) Model
Dyddiad/Date: 13/1/15
Digwyddiad critigol (Ffocws)/Critical incident (focus):  English (Introduction to ‘The Diary of the Killer Cat’)

	Profiad/ Experience


	Teimladau/
Feelings

“Sut ydych chi’n teimlo am y profiad?”
	Roedd fy nheimladau cychwynnol am y profiad hwn yn eithaf cadarnhaol. Yn gyffredinol, roeddwn yn fodlon ar sut aeth y wers, yn enwedig oherwydd mai hon oedd fy ngwers gyntaf wrth addysgu’r dosbarth penodol hwn. Mwynheais y profiad, a pheth braf oedd gweld bod y plant ar dasg drwy gydol y wers. 

	Cofio a Deall/
Remember and Understand

“Allwch chi restru’r agweddau o’r profiad dysgu a aeth yn dda?”

“Beth oedd elfennau siomedig y profiad dysgu?”

	· Roedd y plant yn ymatebol iawn i’r cwestiynau, a gwnaethant wrando yn astud arnaf pan ddarllenais Benodau 1 a 2 o’r llyfr. Roedd hi’n ymddangos eu bod nhw’n gweld y gweithgaredd amgyffred gwahaniaethol yn her, ond heb fod mor heriol â’u rhwystro rhag ei gyrchu, a gwnaeth pob un ohonynt gwblhau’r gweithgaredd i safon uchel o fewn yr amser a neilltuwyd. Dywedodd rhai disgyblion fod y gweithgaredd wedi bod yn dipyn o hwyl ac roedd hi’n dda i glywed hynny. Ceisiais eirio’r cwestiynau mewn ffordd a fyddai’n sicrhau na fyddai’n rhy anodd eu gweld yn y darn. Ar ddiwedd y wers, gwnaethom ailymweld â’r amcanion dysgu a gwnaeth pob aelod o’r dosbarth gytuno ei fod wedi’u cyflawni yn ystod y wers hon.  
· Roeddwn wedi argraffu’r gweithgaredd amgyffred gan ddefnyddio llythrennau mwy ar gyfer HB oherwydd mae’n anodd iddo ddarllen llythrennau bychain. Gwnaeth cynorthwyydd cymorth dysgu a oedd yn gweithio gyda HB a CA  drwy gydol y wers ofyn i mi a oedd gennyf gopi arall ar gyfer CA, oherwydd yn ei barn hi, dylai ef gael un hefyd. Nid oedd hwn yn broblem oherwydd yr oeddwn wedi arbed y gweithgaredd ar fy nghof bach USB ac felly, roeddwn yn gallu argraffu un ar ei gyfer. 
· Ar ôl derbyn adborth oddi wrth fy nhiwtor, dywedodd wrthyf fod fy ngwers wedi bod yn dda ond dylwn herio’r plant ynglŷn â’r pethau bychain hynny nad oeddwn am iddynt eu gwneud (e.e. siarad pan oeddwn innau’n siarad, chwarae gyda’r pennau a’r prennau mesur a oedd ar eu desgiau). *Pe baech yn herio’r pethau bychain, yna ni ddylent ddod yn broblemau mawrion.


	Gwerthuso a dadansoddi/
Evaluate and analyse

“Beth wnewch chi gadw’r un peth er mwyn sicrhau addysgu a dysgu  effeithiol yn y dyfodol?”

“Beth oedd achos yr elfen siomedig fwyaf pwysig?”

	· Roedd y gweithgaredd yn heriol  (ond gellir ei wneud) ac yn hwyl hefyd. Gwnaethom drafod yn ein darlith ar wahaniaethu ac ysgogi yr angen i sicrhau bod y gwaith wedi’i gysylltu’n briodol â gallu. Roedd y gweithgareddau gwahaniaethol yn addas, gan olygu bod y plant yn gallu canolbwyntio ar eu tasgau drwy gydol y wers. Hefyd, gwnaeth y ffaith bod y gweithgaredd, yn eu barn hwy, wedi bod yn hwyl, gynnal eu diddordeb.  
· Roedd sylwadau’r mentor ar aflonyddu lefel isel yn ddiddorol am nad oeddwn wedi sylwi llawer ohono (tebyg iawn oherwydd yr oeddwn yn canolbwyntio ar fy hun  ac am weld y wers drwodd!). Bydd rhaid i mi ystyried sut i fynd i’r afael â hwn mewn ffordd na fydd yn ymyrryd ar y wers.  

	Casgliadau a chamau gweithredu/
Conclusions and actions

“Beth yw eich datrysiadau posib ar gyfer y materion siomedig a nodwyd?”

“Beth wnewch chi nesaf?”

	· Byddaf yn darparu adnoddau llythrennau mawr ar gyfer HB a CA. 
· Credaf, er mwyn mynd i’r afael ag aflonyddu lefel isel, y byddaf yn dechrau’r wers nesaf drwy atgoffa’r disgyblion am reolau’r dosbarth – maent ar y mur ac felly bydd hi’n hawdd i mi dynnu sylw’r disgyblion atynt. 
· Yn y dyfodol, gwnaf ddarparu ar gyfer y plant gweithgareddau heriol sydd ag elfen o hwyl iddynt . Bydd rhaid i mi sicrhau fy mod yn gwybod lefelau eu gallu mewn pynciau eraill – e.e. mathemateg ar gyfer fy ngwers nesaf. 

	Y profiad newydd / Transformed experience



